Nils Petter Molvær

Nils Petter Molvær (født 18. september 1960 i Langevåg på Sula) er en norsk jazztrompetist, komponist og produsent. Han betraktes som en pionér i å kombinere jazz og elektronisk musikk. Han har mottatt en rekke priser, blant annet fire Spellemannpriser som soloartist og tre som medlem av bandet Masqualero.Molvær vokste opp i Sula på Sunnmøre og ble kjent med musikk i tidlig alder gjennom faren, jazzmusikeren Jens Arne Molvær. I 1979 begynte han å studere ved Trondheim musikkonservatorium, og fra 1982 ble han medlem av bandet Masqualero, sammen med den jevnaldrende saksofonisten Tore Brunborg og den mer rutinerte komp-seksjonen bestående av Jon Balke, Arild Andersen og Jon Christensen. Bandet eksisterte i ti år, ga ut fire album og vant tre Spellemannpriser. 
Både gjennom Masqualero, som produserte fire album på 80-tallet, og andre prosjekter som Oslo 13 utviklet Molvær gradvis sin interesse for elektroniske virkemidler i jazzmusikken. Som etterspurt solist både i Norge og utlandet ble han i 1996 tildelt Kongsberg Jazzfestivals første musikerpris. Bestillingsverket Labyrinter, til Vossajazz året etter, regnes gjerne som det første eksempelet på at Molværs særegne uttrykk hadde slått ut i full blomst.
I 1997 debuterte Molvær som soloartist på plate, med albumet Khmer for den tyske kvalitetslabelen ECM. Platen var blant de første vellykkede eksperimentene med å kombinere jazz med samplere og lydbehandlere, breakbeats, ambient og house. Med et salg på over 200 000 eksemplarer ble Molvær umiddelbart en ettertraktet konsertattraksjon i hele Europa. For albumet fikk han Spellemannprisen 1997 i åpen klasse og året etter fikk han Gammleng-prisen i klassen jazz.
Senere har han fulgt opp med en rekke plater i samme ånd. Han fikk Spellemannprisen 2000 i åpen klasse for Solid Ether og Buddyprisen i 2003. For albumet ER fra 2005 fikk han enda en Spellemann i åpen klasse. I 2010 ble han tildelt Edvardprisen i åpen klasse for albumet Hamada og i 2016 fikk han Spellemannprisen i klassen jazz for Buoyancy. Sammen med Peter Brötzmann vant han den europeiske filmprisen 2021 i klassen beste originalmusikk for musikken til den østerrikske filmen Great Freedom.Hans musikalske forbilder er Don Cherry, Miles Davis, Brian Eno, Billie Holiday, Bill Laswell og Joni Mitchell.


== Diskografi ==

Der konteksten er angitt har Molvær medvirket og er ikke selv bandlederen.

Masqualero (Odin Records, 1983 med Masqualero)
Bande À Part (ECM, 1985 med Masqualero)
Aero (ECM, 1987 med Masqualero)
Re-Enter (ECM, 1990 med Masqualero)
Nonsentration (ECM, 1990, med Jon Balke)
So I Write (ECM, 1990, med Sidsel Endresen)
Exile (ECM, 1993 med Sidsel Endresen)
Welcome To Us (Gowi, 1994 med Dennis González)
Circular Chant (Storyville Records, 1994 med Marilyn Mazur)
Elegy For Africa (Nabel, 1996 med Batoru)
Small Labyrinths (ECM, 1997 med Marilyn Mazur)
Hastening Westwards (ECM, 1998 med Robyn Schulkowsky)
Khmer (ECM, 1998)
Electronique Noire (Jazzland Recordings, 1998, med Eivind Aarset)
Solid Ether (ECM, 2000)
Recoloured - The Remix Album (Sula Records, 2001, remixer, samleplate)
Undertow (Jazzland Recordings, 2001 med Sidsel Endresen)
Light Extracts (Jazzland Recordings, 2001, med Eivind Aarset)
NP3 (Sula Records, 2002)
Live (DVD, 2003)
Streamer (Sula Records, 2004, live)
Seafarer's Song (Emarcy Records, 2004 med Ketil Bjørnstad)
Libera Me (ACT, 2004 med Lars Danielsson)
Remakes (Sula Records, 2005, remixer, samleplate)
ER (Sula Records, 2005)
Edy (Wagram Music, 2005, filmmusikk)
An American Compilation (Thirsty Ear, 2006, samleplate)
Re-vision (Sula Records, 2008, filmmusikk)
Hamada (Sula Records, 2009)
Quiet Inlet (ECM, 2010 med Food)
Baboon Moon (Sula Records, 2011)
REMAKE.me (Filmmusikk, for filmen REMAKE.me av Unni Straume, 2014)
Switch (Okeh Records, 2014)
Buoyancy (Okeh Records, 2016)


== Referanser ==


== Eksterne lenker ==
(en) Offisielt nettsted 
(en) Nils Petter Molvær – kategori av bilder, video eller lyd på Commons 
(en) Nils Petter Molvær – galleri av bilder, video eller lyd på Commons 
(en) Nils Petter Molvær på Internet Movie Database 
(sv) Nils Petter Molvær i Svensk Filmdatabas 
(da) Nils Petter Molvær på Filmdatabasen 
(en) Nils Petter Molvær på AllMovie 
(en) Nils Petter Molvær på Discogs 
(en) Nils Petter Molvær på MusicBrainz 
(en) Nils Petter Molvær på Spotify 
(en) Nils Petter Molvær på Songkick 
(en) Nils Petter Molvær på AllMusic 
(en) Nils Petter Molvær på Twitter 
(en) Nils Petter Molvær på Facebook 
(en) Nils Petter Molvær på Instagram 
(en) Nils Petter Molvær på Myspace 
(en) Molværs tyske fanklubb (på engelsk)
(no) Molværs diskografi fra Jazzbasen på Nasjonalbiblioteket
(no) Biografi fra Jazzbasen.
(en) Sula Records på Gubemusic Arkivert 3. oktober 2012 hos Wayback Machine.
(en) Nils Petter Molvær hos Thirsty Ear Recordings